title: Decizia (UE) 2021/366 a Consiliului din 22 februarie 2021 privind poziția care urmează să fie adoptată, în numele Uniunii Europene, în cadrul Grupului de experți pentru Acordul european privind activitatea echipajelor vehiculelor care efectuează transporturi rutiere internaționale (AETR), precum și în cadrul Grupului de lucru pentru transportul rutier al Comisiei Economice pentru Europa a Organizației Națiunilor Unite

text:
                  1.3.2021

                  RO

                  Jurnalul Oficial al Uniunii Europene

                  L 70/12

         DECIZIA (UE) 2021/366 A CONSILIULUI
         din 22 februarie 2021
         privind poziția care urmează să fie adoptată, în numele Uniunii Europene, în cadrul Grupului de experți pentru Acordul european privind activitatea echipajelor vehiculelor care efectuează transporturi rutiere internaționale (AETR), precum și în cadrul Grupului de lucru pentru transportul rutier al Comisiei Economice pentru Europa a Organizației Națiunilor Unite
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul european privind activitatea echipajelor vehiculelor care efectuează transporturi rutiere internaționale (AETR) (1) a intrat în vigoare la 5 ianuarie 1976. Acest acord a fost modificat cel mai recent la 20 septembrie 2010.

                     (2)

                     În temeiul articolului 21 din AETR, orice parte contractantă poate transmite Secretarului General al Organizației Națiunilor Unite (ONU) propuneri de modificări la AETR. Înainte de a fi transmise Secretarului General al ONU, propunerile sunt mai întâi discutate în cadrul Grupului de lucru pentru transportul rutier (SC.1) al Comisiei Economice pentru Europa a ONU (CEE-ONU).

                     (3)

                     CEE-ONU a instituit, în cadrul AETR, un grup de experți pentru AETR. Grupul este un organism împuternicit să elaboreze și să prezinte Grupului de lucru privind transportul rutier al CEE-ONU propuneri de modificare a AETR.

                     (4)

                     Se preconizează că Grupul de experți pentru AETR, în cadrul celei de a 25-a sesiuni planificate pentru februarie 2021, și Grupul de lucru privind transportul rutier al CEE-ONU, în cadrul celei de a 116-a sesiuni planificate pentru octombrie 2021, vor discuta modificările la AETR referitoare la adoptarea tahografului inteligent.

                     (5)

                     Articolul 22bis din AETR prevede că modificările anexei IB la Regulamentul (CEE) nr. 3821/85 al Consiliului (2) privind tahograful digital sunt automat preluate de toate părțile contractante la AETR, fără nicio consultare oficială sau vot. Lipsa de participare a părților contractante la AETR în procesul de elaborare și de adoptare a specificațiilor tehnice ale tahografului digital a reprezentat o cauză de nemulțumire în rândul unora dintre aceste părți contractante. Comisia recunoaște, în comunicarea sa din 19 iulie 2011 intitulată „Tahograful digital: Foaia de parcurs a activităților viitoare”, că acest mecanism periclitează implementarea corectă și armonizată a tahografului digital de către părțile contractante care nu fac parte din Uniune.

                     (6)

                     Este în interesul Uniunii ca procesul decizional preconizat în AETR în ceea ce privește dispozitivele de control, inclusiv tahografele digitale, să fie modificat, ca procedura prevăzută la articolul 22 alineatele (1), (2) și (3) din AETR să devină aplicabilă includerii în AETR a specificațiilor tehnice ale tahografului digital și ca articolul 22bis din AETR să rămână în vigoare pentru eventuale modificări viitoare ale cerințelor pentru versiunile anterioare ale tahografului.

                     (7)

                     În temeiul articolului 10 din AETR, un tahograf a cărui construcție, instalare, utilizare și încercare se desfășoară în conformitate cu Regulamentul (CEE) nr. 3821/85 este considerat ca fiind conform cu cerințele AETR. Articolul 10 din AETR ar trebui modificat pentru a se include o trimitere la specificațiile tehnice ale tahografului inteligent, care ar trebui considerate conforme cu cerințele AETR începând cu data intrării în vigoare a apendicelui 1C la anexa la AETR.

                     (8)

                     Articolul 13 din AETR, care se referă la dispozițiile tranzitorii, ar trebui să fie modificat pentru a stabili data exactă a punerii în aplicare de către părțile contractante a dispozițiilor privind tahografele inteligente.

                     (9)

                     Articolul 14 din AETR nu permite aderarea altor organisme în afară de statele membre ale CEE-ONU și de statele admise să participe la CEE-ONU cu titlu consultativ.

                     (10)

                     Există mai multe argumente în favoarea permiterii Uniunii să adere la AETR. În primul rând, Uniunea are competență exclusivă în domeniul de activitate al echipajelor vehiculelor care efectuează transporturi rutiere internaționale, fapt confirmat de Curtea de Justiție a Uniunii Europene în cauza 22/70 (3). În al doilea rând, aderarea Uniunii la AETR ar garanta reprezentarea efectivă a intereselor Uniunii în cadrul AETR. În fine, luând în considerare caracteristicile specifice ale AETR și ale procesului decizional propus, este adecvat ca Uniunea să devină o parte contractantă. Pentru a autoriza aderarea Uniunii la AETR, articolul 14 din AETR ar trebui să fie modificat pentru a permite aderarea organizațiilor de integrare regională la AETR.

                     (11)

                     Specificațiile tehnice ale tahografului inteligent care urmează să fie incluse în AETR sub forma apendicelui 1C la anexa la respectivul acord ar trebui elaborate pe baza specificațiilor transmise Grupului de experți pentru AETR în numele Uniunii la 8 aprilie 2020 și pe baza specificațiilor care urmează să fie adoptate de Comisie în 2021 în temeiul Regulamentului (UE) nr. 165/2014 al Parlamentului European și al Consiliului (4).

                     (12)

                     Modelul de certificat de omologare din capitolul III din apendicele 2 la anexa la AETR ar trebui modificat astfel încât să poată fi utilizat și pentru omologarea tahografelor inteligente și a componentelor acestora.

                     (13)

                     Este oportun să se stabilească poziția care urmează să fie adoptată în numele Uniunii în cadrul Grupului de experți pentru AETR și în cadrul Grupului de lucru pentru transportul rutier al CEE-ONU, întrucât AETR ar trebui modificat în vederea realizării unei armonizări paneuropene în domeniul aparaturii de înregistrare din transportul rutier (tahografe) și respectivele modificări vor produce efecte juridice astfel cum se menționează la articolul 218 alineatul (9) din TFUE.

                     (14)

                     Întrucât Uniunea nu este parte contractantă la AETR și statutul său nu îi permite să comunice modificările propuse, statele membre, acționând în interesul Uniunii, ar trebui să comunice Grupului de experți pentru AETR modificările propuse, în spiritul cooperării loiale, pentru a promova îndeplinirea obiectivelor Uniunii.

                     (15)

                     Poziția Uniunii urmează să fie exprimată de statele membre ale Uniunii care sunt membre ale Grupului de experți pentru AETR și ale Grupului de lucru pentru transportul rutier al CEE-ONU, acționând împreună,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul celei de a 25-a sesiuni a Grupului de experți pentru Acordul european privind activitatea echipajelor vehiculelor care efectuează transporturi rutiere internaționale (AETR) și în cadrul celei de-a 116-a sesiuni a Grupului de lucru pentru transportul rutier al CEE-ONU este conformă cu modificările propuse la AETR (5).
            Se poate conveni asupra unor modificări formale și minore ale poziției menționate la primul paragraf fără a fi necesară o nouă decizie a Consiliului.

            Articolul 2

               (1)   Poziția menționată la articolul 1 este exprimată de statele membre ale Uniunii care sunt membre ale Grupului de experți pentru AETR și ale Grupului de lucru pentru transportul rutier al CEE-ONU, acționând împreună.

               (2)   Statele membre comunică Grupului de experți pentru AETR modificările propuse.

            Articolul 3
            Prezenta decizie intră în vigoare la data adoptării.

            Adoptată la Bruxelles, 22 februarie 2021.

                  Pentru Consiliu

                  Președintele

               J. BORRELL FONTELLES

            (1)  JO L 95, 8.4.1978, p. 1.

            (2)  Regulamentului (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (JO L 370, 31.12.1985, p. 8).

            (3)  ECLI:EU:C:1971:32.

            (4)  Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (JO L 60, 28.2.2014, p. 1).

            (5)  A se vedea documentul ST 5700/21 la http://register.consilium.europa.eu


Decizia Comisiei din 22/02/2021 de declarare a unei concentrări compatibilă cu piaţa comună (Cazul COMP/M.10132 - BLACKSTONE / B&J / APPLEGREEN) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia nr. 207/2018 a Comitetului mixt al SEE din 21 septembrie 2018

text:
               4.3.2021

               RO

               Jurnalul Oficial al Uniunii Europene

               L 75/47

      DECIZIA nr. 207/2018 A COMITETULUI MIXT AL SEE
      din 21 septembrie 2018
      a fost retrasă și, în consecință, a fost lăsată în alb.


Decizia Comisiei din 10/03/2021 de declarare a unei concentrări compatibilă cu piaţa comună (Cazul COMP/M.10190 - OTPP / KKR / CARUNA GROUP) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2021/471 a Comitetului politic și de securitate din 17 martie 2021 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2020/1826 (ATALANTA/2/2021)

text:
                  19.3.2021

                  RO

                  Jurnalul Oficial al Uniunii Europene

                  L 98/1

         DECIZIA (PESC) 2021/471 A COMITETULUI POLITIC ȘI DE SECURITATE
         din 17 martie 2021
         privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2020/1826 (ATALANTA/2/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6 alineatul (1),
         întrucât:

                     (1)

                     În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să ia deciziile relevante privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (denumită în continuare „Atalanta”).

                     (2)

                     La 1 decembrie 2020, COPS a adoptat Decizia (PESC) 2020/1826 (2) de numire a căpitanului Diogo ARROTEIA în calitatea de comandant al forței UE pentru Atalanta.

                     (3)

                     Comandantul operației UE a recomandat numirea căpitanului Luca Pasquale ESPOSITO în calitatea de nou comandant al forței UE începând cu 17 martie 2021. Autoritățile italiene au indicat că, la numirea sa în funcția de comandant al forței UE, căpitanul Luca Pasquale ESPOSITO va fi avansat la gradul de contraamiral.

                     (4)

                     La 9 martie 2021, Comitetul militar al UE a sprijinit recomandarea respectivă.

                     (5)

                     Prin urmare, Decizia (PESC) 2020/1826 ar trebui să fie abrogată.

                     (6)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

               ADOPTĂ PREZENTA DECIZIE:

            Articolul 1
            Contraamiralul Luca Pasquale ESPOSITO este numit în calitatea de comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) începând cu 17 martie 2021.

            Articolul 2
            Decizia (PESC) 2020/1826 se abrogă.

            Articolul 3
            Prezenta decizie intră în vigoare la data adoptării.
            Se aplică de la 17 martie 2021.

            Adoptată la Bruxelles, 17 martie 2021.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 301, 12.11.2008, p. 33.

            (2)  Decizia (PESC) 2020/1826 a Comitetului politic și de securitate din 1 decembrie 2020 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2020/895 (ATALANTA/3/2020) (JO L 406, 3.12.2020, p. 60).


Decizia Comisiei din 04/06/2019 de declarare a unei concentrări compatibilă cu piaţa comună (Cazul COMP/M.9372 - Energetický a průmyslový holding, a.s. / AES Ballylumford Limited) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 15/05/2019 de declarare a unei concentrări compatibilă cu piaţa comună (Cazul COMP/M.9333 - Hellman & Friedman LLC / Blackstone Group L.P. / Scout24 AG) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 13/05/2019 de declarare a unei concentrări compatibilă cu piaţa comună (Cazul COMP/M.9293 - Iconex / Hansol Paper Co. Ltd. / Mirae Asset Daewoo Hunters Private Equity Fund) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 22/05/2019 de declarare a unei concentrări compatibilă cu piaţa comună (Cazul COMP/M.9364 - InfraVia II Invest S.A. / SBI Crypto Investment Co. Ltd. / Stoa S.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 05/06/2019 de declarare a unei concentrări compatibilă cu piaţa comună (Cazul COMP/M.9380 - Bâloise (Luxembourg) Holding S.A. / Fidea NV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 29/03/2019 de declarare a unei concentrări compatibilă cu piaţa comună (Cazul COMP/M.9185 - LG Electronics Inc. / Lufthansa Technik AG) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 13/05/2019 de declarare a unei concentrări compatibilă cu piaţa comună (Cazul COMP/M.9358 - Bregal Unternehmerkapital II LP; - II Feeder L.P.; - II-A SCSp. / MEDIA Central Gesellschaft für Handelskommunikation und Marketing mbH) în temeiul Regulamentului (CE) nr. 139/2004 al Consiliului (Numai textul în limba germană este autentic.)


title: Decizia (UE) 2019/976 a Băncii Centrale Europene din 29 mai 2019 de stabilire a principiilor pentru definirea obiectivelor și comunicarea de feedback în echipele comune de supraveghere și de abrogare a Deciziei (UE) 2017/274 (BCE/2019/14)

text:
                  14.6.2019

                  RO

                  Jurnalul Oficial al Uniunii Europene

                  L 157/61

         DECIZIA (UE) 2019/976 A BĂNCII CENTRALE EUROPENE
         din 29 mai 2019
         de stabilire a principiilor pentru definirea obiectivelor și comunicarea de feedback în echipele comune de supraveghere și de abrogare a Deciziei (UE) 2017/274 (BCE/2019/14)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 6 alineatele (1) și (7),
         întrucât:

                     (1)

                     Articolul 6 alineatul (1) din Regulamentul (UE) nr. 1024/2013 prevede că Banca Centrală Europeană (BCE) este responsabilă de funcționarea eficace și coerentă a Mecanismului unic de supraveghere (MUS). Considerentul 79 din acest regulament arată că un personal foarte motivat, bine instruit și imparțial este indispensabil pentru realizarea unei supravegheri eficace.

                     (2)

                     În conformitate cu articolele 3-6 din Regulamentul (UE) nr. 468/2014 al Băncii Centrale Europene (BCE/2014/17) (2), BCE este responsabilă cu constituirea și componența echipelor comune de supraveghere, care sunt compuse din membri ai personalului BCE și al autorităților naționale competente. Un coordonator al echipei comune de supraveghere (ECS), asistat de unul sau mai mulți subcoordonatori din cadrul autorităților naționale competente (ANC), asigură coordonarea lucrărilor în cadrul fiecărei ECS.

                     (3)

                     Având în vedere rolurile importante deținute de coordonatorii ECS și de subcoordonatorii din cadrul ANC în coordonarea activității membrilor ECS din ANC, este necesară și proporțională introducerea unui proces uniform pentru definirea obiectivelor și comunicarea de feedback în cadrul ECS.

                     (4)

                     Feedbackul privind activitatea subcoordonatorilor din cadrul ANC a fost furnizat anterior într-o perioadă de probă inițială în temeiul Deciziei (UE) 2016/3 a Băncii Centrale Europene (BCE/2015/36) (3), iar apoi în cursul unei perioade de probă ulterioare, în conformitate cu principiile stabilite în Decizia (UE) 2017/274 a Băncii Centrale Europene (BCE/2017/6) (4). Întrucât perioada de probă ulterioară s-a încheiat, Decizia (UE) 2017/274 (BCE/2017/6) ar trebui abrogată din motive de securitate juridică.

                     (5)

                     Experiența dobândită în această perioadă de probă ulterioară a arătat că un mecanism de feedback în cadrul ECS poate fi util pentru a asigura funcționarea lor eficace, o mai bună colaborare și dialog, precum și pentru a consolida în continuare încrederea și deschiderea în cadrul acestor echipe. Prin urmare, mecanismul de feedback ar trebui prelungit și utilizat în mod regulat. Cu toate acestea, pentru a ține seama de modificările care trebuie aduse mecanismului de feedback, este necesar să se adopte o nouă decizie. Prin urmare, Decizia (UE) 2017/274 (BCE/2017/6) ar trebui abrogată și înlocuită cu prezenta decizie.

                     (6)

                     ANC sunt singurele responsabile pentru evaluarea personalului propriu, iar BCE este singura responsabilă pentru evaluarea personalului său. În gestionarea personalului, ANC pot utiliza feedbackul furnizat de coordonatorii ECS subcoordonatorilor din cadrul ANC, dacă legislația națională relevantă permite acest lucru, iar BCE poate utiliza feedbackul furnizat coordonatorului ECS, în toate cazurile în conformitate cu prezenta decizie.

                     (7)

                     Autoritatea Europeană pentru Protecția Datelor a fost consultată în conformitate cu articolul 27 din Regulamentul (CE) nr. 45/2001 al Parlamentului European și al Consiliului (5), iar aceasta a emis un aviz la 7 aprilie 2015 prin care a recunoscut că feedbackul este necesar pentru gestionarea ECS și a aprobat mecanismul de feedback, recomandând totodată ca funcționarea sa detaliată să fie definită într-un instrument juridic corespunzător,

               ADOPTĂ PREZENTA DECIZIE:

            Articolul 1
            Definiții
            În sensul prezentei decizii, se aplică definițiile prevăzute la articolul 2 din Regulamentul (UE) nr. 1024/2013 și la articolul 2 din Regulamentul (UE) nr. 468/2014 (BCE/2014/17).

            Articolul 2
            Stabilirea obiectivelor și comunicarea de feedback

               (1)   Fără a aduce atingere responsabilității exclusive a ANC ca angajator al subcoordonatorilor din cadrul ANC, coordonatorii ECS, după consultarea fiecărui subcoordonator din cadrul ANC, stabilesc principalele atribuții și obiective ale acestui subcoordonator din cadrul ANC.

               (2)   Obiectivele și competențele rolului de coordonator ECS sunt definite în contextul procesului BCE de gestionare și de dezvoltare a activității. În scopul feedbackului în cadrul ECS, subcoordonatorii din cadrul ANC sunt informați cu privire la competențele stabilite și definite în cadrul de abilități al BCE (6) care sunt aplicabile rolului de coordonator al ECS.

               (3)   Feedbackul este reciproc: coordonatorii ECS furnizează feedback subcoordonatorilor din cadrul ANC, iar subcoordonatorii din cadrul ANC furnizează feedback coordonatorilor ECS, în conformitate cu principiile stabilite în anexa I.

               (4)   Coordonatorul ECS relevant și subcoordonatorii din cadrul ANC relevanți furnizează în comun feedback propriei ECS în ansamblu privind modul în care această echipă și-a atins obiectivele în conformitate cu principiile stabilite în anexa I.

               (5)   Coordonatorii ECS și subcoordonatorii din cadrul ANC urmăresc să furnizeze feedback în contextul unei reuniuni față în față.

               (6)   Perioada de referință pentru care sunt definite obiectivele și este furnizat feedback este perioada de la 1 ianuarie la 31 decembrie a fiecărui an.

               (7)   Feedbackul înregistrat în instrumentul de sistem utilizat pentru gestionarea procesului de furnizare de feedback este accesat numai de persoane care îndeplinesc criteriile privind necesitatea de a cunoaște stabilite în Regulamentul (UE) 2018/1725 al Parlamentului European și al Consiliului (7). În înregistrarea relevantă a operațiunii de prelucrare și în declarația de confidențialitate furnizată persoanelor vizate sunt stabilite categorii specifice de părți interesate care au nevoie să cunoască feedbackul.

            Articolul 3
            Abrogare
            Decizia (UE) 2017/274 (BCE/2017/6) se abrogă.

            Articolul 4
            Dispoziții finale

               (1)   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

               (2)   Prin derogare de la articolul 2 alineatul (6), prima perioadă de referință pentru care sunt definite obiective și este furnizat feedback începe la data intrării în vigoare a prezentei decizii și se încheie la 31 decembrie a aceluiași an.

            Adoptată la Frankfurt pe Main, 29 mai 2019.

                  Pentru Consiliul guvernatorilor BCE

                  Președintele BCE

               Mario DRAGHI

            (1)  JO L 287, 29.10.2013, p. 63.

            (2)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).

            (3)  Decizia (UE) 2016/3 a Băncii Centrale Europene din 18 noiembrie 2015 de stabilire a principiilor pentru furnizarea de feedback cu privire la activitatea subcoordonatorilor desemnați din rândul personalului autorităților naționale competente desfășurată în cadrul echipelor comune de supraveghere din Mecanismul unic de supraveghere (BCE/2015/36) (JO L 1, 5.1.2016, p. 4).

            (4)  Decizia (UE) 2017/274 a Băncii Centrale Europene din 10 februarie 2017 de stabilire a principiilor pentru furnizarea de feedback privind activitatea subcoordonatorilor din cadrul autorităților naționale competente și de abrogare a Deciziei (UE) 2016/3 (BCE/2017/6) (JO L 40, 17.2.2017, p. 72).

            (5)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

            (6)  A se vedea documentul intitulat The ECB capability framework: the competencies („Cadrul de abilități al BCE: competențele”), disponibil la https://www.ecb.europa.eu/careers/pdf/leadership_competencies.en.pdf.

            (7)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

            ANEXA I

               Principii pentru definirea obiectivelor și comunicarea de feedback în echipele comune de supraveghere ale Mecanismului unic de supraveghere

               Principiul 1

               Stabilirea obiectivelor

                        (1)

                        Fără a aduce atingere responsabilității exclusive a ANC ca angajator al subcoordonatorilor din cadrul ANC, la începutul fiecărei perioade de referință sau atunci când un subcoordonator din cadrul ANC s-a alăturat unei ECS, coordonatorul ECS, după consultarea subcoordonatorului din cadrul ANC, stabilește principalele atribuții și obiective ale fiecărui subcoordonator din cadrul ANC.

                        (2)

                        Coordonatorul ECS și subcoordonatorul din cadrul ANC definesc în comun obiectivele echipei și comunică anual ECS aceste obiective, în cursul unei reuniuni a ECS care are loc la începutul fiecărei perioade de referință sau atunci când a fost înființată o ECS nouă.

                        (3)

                        Atribuțiile și obiectivele convenite pentru subcoordonatorul din cadrul ANC pot fi înregistrate în instrumentul de sistem utilizat pentru gestionarea procesului de furnizare de feedback.

               Principiul 2

               Comunicarea de feedback

                        (1)

                        Coordonatorul ECS furnizează cel puțin anual și, în orice caz, după încheierea unei perioade de referință, feedback față în față subcoordonatorului din cadrul ANC privind modul în care aceștia și echipele lor și-au atins obiectivele. Acest feedback ține seama de competențele stabilite în anexa II.

                        (2)

                        Subcoordonatorul din cadrul ANC furnizează cel puțin anual și, în orice caz, după încheierea unei perioade de referință, feedback față în față coordonatorului ECS privind coordonarea ECS de către aceștia. Acest feedback ține seama de competențele stabilite în cadrul de abilități al BCE.

                        (3)

                        Feedbackul comunicat între coordonatorul ECS și subcoordonatorul din cadrul ANC, astfel cum este descris în principiile 2.1 și 2.2, este înregistrat, la cererea celui care primește feedback prin intermediul instrumentului de sistem, în instrumentul de sistem care este utilizat pentru gestionarea procesului de furnizare de feedback.

                        (4)

                        Coordonatorul ECS și subcoordonatorul din cadrul ANC furnizează în comun propriei ECS feedback privind modul în care echipa și-a atins obiectivele. Acest feedback este furnizat ECS cel puțin anual și, în orice caz, după încheierea unei perioade de referință, într-o reuniune a ECS.

                        (5)

                        Pentru a asigura un dialog continuu, coordonatorul ECS furnizează fiecărui subcoordonator din cadrul ANC îndrumare și feedback continuu pe parcursul anului.

                        (6)

                        Coordonatorul ECS și subcoordonatorul din cadrul ANC furnizează îndrumare și feedback continuu echipei acestora pe parcursul anului.

               Principiul 3

               Accesul la feedbackul înregistrat în instrumentul de sistem

                        (1)

                        Coordonatorul ECS și subcoordonatorul din cadrul ANC beneficiază de acces la feedbackul înregistrat în instrumentul de sistem utilizat pentru gestionarea procesului de furnizare de feedback.

                        (2)

                        Personalul BCE, altul decât coordonatorul ECS și administratorului procesului, poate beneficia de acces la feedbackul înregistrat în instrumentul de sistem utilizat pentru gestionarea procesului de furnizare de feedback pe baza principiului necesității de a cunoaște, în conformitate cu Regulamentul (UE) 2018/1725.

                        (3)

                        La cererea ANC relevante, feedbackul referitor la subcoordonatorul din cadrul ANC înregistrat în instrumentul de sistem utilizat pentru gestionarea procesului de furnizare de feedback, dacă este disponibil, este pus la dispoziția ANC relevante și poate fi utilizat de aceasta:

                                    (a)

                                    pentru facilitarea gestionării personalului propriu, dacă legislația națională aplicabilă permite acest lucru;

                                    (b)

                                    ca o contribuție la identificarea necesarului de dezvoltare profesională, inclusiv necesarul de formare profesională, al subcoordonatorilor ECS, în conformitate cu normele interne ale ANC.

                                    (c)

                                    pentru crearea/elaborarea de evaluări, dacă legislația națională relevantă permite acest lucru.

                        (4)

                        Accesul la feedback, inclusiv transferul acestuia, este acordat ANC în conformitate cu articolul 9 alineatul (1) litera (a) din Regulamentul (UE) 2018/1725. În cazul în care se primesc solicitări de feedback și are loc un transfer, subcoordonatorul din cadrul ANC în cauză este informat în mod corespunzător.

               Principiul 4

               Protecția datelor cu caracter personal prelucrate în contextul comunicării de feedback

                        (1)

                        Toate datele cu caracter personal referitoare la stabilirea obiectivelor și comunicarea de feedback privind atingerea acestor obiective sunt prelucrate de BCE în conformitate cu Regulamentul (UE) 2018/1725.

                        (2)

                        Datele cu caracter personal referitoare la stabilirea obiectivelor și la comunicarea de feedback privind modul de atingere a acestor obiective sunt utilizate numai în scopurile descrise în principiul 3 și pot fi stocate pe o perioadă maximă de cinci ani.

            ANEXA II

               Lista competențelor deosebit de relevante pentru personalul care lucrează în MUS (competențe MUS)

                           Cunoștințe profesionale: Cunoașterea politicilor, metodologiilor și reglementărilor în materie de supraveghere, în special în contextul MUS, precum și a funcționării instituțiilor financiare. Actualizarea continuă a cunoștințelor în ceea ce privește schimbările din aceste domenii și aplicarea acestora în domeniile relevante de activitate.

                           Comunicare: Transmiterea de informații în mod clar și concis către grupuri sau persoane individuale, oral sau în scris, pentru a asigura înțelegerea de către acestea a informațiilor și a mesajului. Capacitatea de a asculta și răspunde în mod adecvat altora.

                           Cooperare și colaborare: Construirea și menținerea unor relații continue și funcționale de colaborare cu colegii pentru îndeplinirea atribuțiilor MUS ale echipei, cu dimensiunea europeană a acestora. Dezvoltarea și menținerea unor relații eficiente cu alții pentru încurajarea și susținerea activității echipei. Schimbul proactiv de date, informații și cunoștințe cu echipa.

                           Fermitate în atingerea obiectivelor: Îndeplinirea atribuțiilor cu tenacitate și perseverență, găsirea de soluții eficace și adaptarea propriului comportament pentru a găsi abordarea potrivită pentru obținerea rezultatului dorit.

                           Raționament și incisivitate: Analizarea și evaluarea situațiilor, datelor și informațiilor în scopul dezvoltării de strategii, planuri și politici adecvate. Înțelegerea și formularea de perspective diferite și contradictorii asupra unei chestiuni, dacă este necesar, adaptarea abordărilor pe măsură ce se schimbă cerințele unei situații, analizarea problemelor din noi perspective și dezvoltarea opiniilor sau soluțiilor propuse de alții. Încercarea de a înțelege pe deplin situația înainte de a face o recomandare sau de a trage o concluzie, împreună cu obținerea de informații complete și exacte, după caz; tragerea unei concluzii fundamentate prin adresarea în mod respectuos a unei serii de întrebări incisive, precum și atenție continuă la posibila apariție a unor probleme și la diverse informații.

                           Sfera de interes și atitudinea prospectivă: Extinderea interesului dincolo de propriul rol pentru a stabili contextul mai larg al activității individuale, prin înțelegerea deplină a diferitelor funcții/domenii, prin demonstrarea cunoașterii unor contexte culturale și puncte de vedere diverse și prin evaluarea implicațiilor propriilor decizii asupra altora. Atitudine prospectivă și anticiparea oportunităților și riscurilor viitoare, precum și luarea de inițiativă pentru crearea de oportunități sau evitarea unei probleme viitoare.

                           Obiectivitate, integritate și independență: Desfășurarea activității în mod independent și obiectiv, în interesul Uniunii în ansamblu, pe baza standardelor profesionale ale MUS și prin verificarea circumstanțelor pentru a dobândi o imagine completă și realistă a situației. Depunerea de eforturi pentru reducerea sau eliminarea atitudinilor părtinitoare, prejudecăților sau evaluărilor subiective prin bazarea pe date și fapte verificabile.

                           Gestionarea echipelor MUS (aplicabil doar managerilor): Îndrumarea echipelor (virtuale/la distanță) și ghidarea acestora către atingerea obiectivelor echipei. Coordonarea activităților echipelor în mod transfrontalier prin furnizarea unei direcții și prin utilizarea efectivă și eficientă a competențelor și diversității acestora. Contribuirea la reducerea și depășirea ambiguităților și găsirea de soluții pentru stabilirea unei direcții și atingerea obiectivelor în condiții de incertitudine.